cyanic-selkie/wikianc huggingface dataset:
Sähkövuo
Sähkövuo (tunnus Ψ tai ΦE) on sähkökenttää kuvaava skalaarisuure, jota SI-järjestelmässä mitataan yksiköllä coulombi (1 C = 1 A·s). Positiivisesta varauksesta lähtee sitä ympäröivään tilaan kuviteltu virtaus, jota nimitetään sähkövuoksi, ja se läpäisee yhtä suurena jokaisen varausta ympäröivän suljetun pinnan. Negatiivisen varauksen ympäristöstä tuleva sähkövuo päättyy varaukseen. Positiivista varausta kutsutaan lähteeksi ja negatiivista varausta nieluksi. Varatun hiukkasen "säteilemän" sähkövuon suuruudeksi määritellään yksinkertaisesti hiukkasen varaus. Huomattavaa on kuitenkin, että sähkövuo voi olla nollasta poikkeava myös avaruudessa, jossa ei ole varautuneita hiukkasia: esimerkiksi käy vapaassa avaruudessa etenevä sähkömagneettinen säteily, jonka edetessä sähkövuo muuttuu jatkuvasti.
Samuel Påhlsson
Ammattilaisura
Påhlsson lopetti pelaajauransa kauden 2014–2015 jälkeen.
Carl Johan Thyselius
Carl Johan Thyselius oli piispa Pehr Thyseliusin ja Christina Margareta Bergstenin poika. Uppsalassa hän opiskeli lakia ja aloitti virkamiehen uran. Monessa hallituksessa hän oli ministerinä, ja Arvid Possen eron jälkeen 1883 72-vuotias Thyselius suostui pääministerin hommiin. Hänestä tuli Ruotsin ensimmäinen ei aatelillinen pääministeri.
Ruotsin historialliset pääalueet
Pääalueitten rajat ovat historian kuluessa vaihdelleet jonkin verran. Esimerkkejä:
Pak 40
PaK 40 eli 7,5 cm Panzerabwehrkanone 40 (L/46) oli saksalainen toisen maailmansodan aikainen 75 mm panssarintorjuntatykki.
Kiri sute gomen
Viranomaiset myös valvoivat samuraiden toimia ja aiheettomasta Kiri sute gomenin käytöstä oli ankarat rangaistukset, samurai saatettiin tuomita jopa itsemurhaan (seppuku).
Rita Ora
thumb|Rita Ora esiintymässä [[Future Music Festival|Future Music Festivalilla Malesiassa vuonna 2013.]] Rita Sahatçiu Ora-Waititi (o.s. Ora, s. 26. marraskuuta 1990 Pristina, Jugoslavia) on brittiläinen laulaja ja näyttelijä. Hän nousi esille vuonna 2012 esiintyessään DJ Freshin kappaleella ”Hot Right Now” sekä julkaistessaan menestyssinglet ”How We Do (Party)” ja ”R.I.P.”, jotka kaikki sijoittuivat Britanniassa listaykkösiksi. Myös hänen debyyttialbuminsa Ora saavutti Britanniassa kärkisijan ja myi platinaa.
Erysikhthon (Thessalia)
right|thumb|250px|Erysikhthon myy tyttärensä, Bauerin kaiverros Erysikhthon oli kreikkalaisessa mytologiassa Thessalian kuningas ja Triopaan poika. Hän kaatoi tammen Demeterille pyhitetystä lehdosta tappaen samalla siihen liittyneen dryadin. Tämän siskojen pyynnöstä Demeter rankaisi kuningasta lähettämällä kuninkaan luokse Aithonin, puutteen ja nälänhädän jumalattaren, joka istutti tähän loputtoman nälän kirouksen.
Rita Ora
Laulajana
Tammikuussa 2013 Ora alkoi suunnitella toista studioalbumiaan. Ora julkaisi uuden singlen ”I Will Never Let You Down” toukokuussa 2014. Siitä tuli hänen neljäs Britannian latauslistan kärkeen noussut singlensä. Hän oli myös mukana Iggy Azalean kappaleella ”Black Widow”, joka sijoittui Britanniassa neljänneksi. Kappale oli myös Oran debyytti Yhdysvaltojen Billboard Hot 100 -listalla, jossa se sijoittui kolmannelle sijalle. Kesäkuussa 2015 Ora julkaisi kappaleen ”Poison”, joka nousi Britannian singlelistan sijalle 3.
Aaro Salmela
Salmela oli Koillismaan ihailija. Hänen viimeinen kuolinvuonnaan 2016 julkaisemansa omakustanne kirja Keltanokka kertoo Taivalkosken asioista. Aiheena on Taivalkosken kirkonkylä 1930–luvulla ja sota- ja evakkoaikana, ihmiset ja heidän teot ja toiminnot tarkasti selostettuna ja muistettuna. Valtakunnallista huomiota sai hänen aikaisempi teoksensa Isät katsovat poikiaan. Se on romaani tehtaalaisista, maanviljelijöistä, suojeluskuntalaisista, entisistä punakaartilaisista, ja koulupojista, heidän ajatuksistaan talvisodan päätyttyä.
Emiliano Brembilla
Vuodet 1998–2000 – kohti Sydneyä
Vuoden 1999 ja kevättalven 2000 Brembilla tähtäsi harjoittelullaan Sydneyn kesäolympialaisiin 2000. Vuonna 1999 hän sijoittui neljänneksi 400 metrin vapaauinnissa lyhyen radan MM-kilpailuissa Kiinan Hongkongissa. Samana vuonna hän osallistui lisäksi pitkän radan EM-kilpailuihin Turkin Istanbulissa, josta tuloksena oli hopeaa 400 metrin vapaauinnista.
Sydneyn olympialaiset 2000 ja sadasosan tappio
Sydneyn kesäolympialaisiin 2000 Brembilla lähti yhtenä mitalisuosikeista 400 metrin vapaauintiin. Hän selviytyikin matkalla helposti loppukilpailuun. Finaalissa Brembilla koki kuitenkin karvaan pettymyksen, sillä hän jäi neljänneksi pienimmällä mahdollisella marginaalilla; yhdysvaltalainen pronssimitalisti Klete Keller voitti hänet yhdellä sadasosalla. Brembillan edelle sijoittuivat myös hänen tutut kilpakumppaninsa Thorpe ja Rosolino. Italian joukkueen tuomisina 4 × 200 m vapaauintiviestistä oli myös neljäs sija; eroa pronssijoukkue Alankomaihin vaivaiset 21 sadasosaa.
Menestyksen vuodet 2001–2002
Vuonna 2001 Brembilla osallistui pitkän radan MM-kilpailuihin Japanin Fukuokassa. Siellä hän voitti MM-hopeaa 4 × 200 metrin vapaauintiviestistä yhdessä Rosolinon, Andrea Beccarin sekä Matteo Pelliciarin kanssa. 400 metrin vapaauinnista tuloksena oli pronssi, Thorpen ja Hackettin jälkeen.
Grigori Vereštšagin
Vuosina 1886 ja 1889 Vereštšagin julkaisi Venäjän maantieteellisen seuran sarjassa kaksi tutkimusta udmurttien kansatieteestä. Vuosina 1895–1896 hän toimi asiantuntijana udmurttitalonpoikia vastaan suunnatussa Multanin oikeusjutussa. Lokakuun vallankumouksen jälkeen hän ryhtyi kannattamaan bolševikkeja ja osallistui vuonna 1918 udmurttien ensimmäiseen edustajakokoukseen. Vereštšaginin vuonna 1889 julkaistua runoa Čagyr, čagyr dydyke… (”Siniharmaa kyyhkynen”) pidetään ensimmäisenä alkuperäisenä udmurtinkielisenä kaunokirjallisena teoksena.
Reluktanssi
Reluktanssi voidaan laskea magneettipiirin pituudesta s, magneettipiirin poikkipinta-alasta A ja permeabiliteetista μ seuraavasti:
Ian White
Junioriura
White pelasi WHL:ssä vielä lähes koko kauden 2003–2004. Hänen runkosarjansa jäi 43 ottelun mittaiseksi nilkkavamman takia ja samasta syystä Whitelta jäi väliin myös alle 20-vuotiaiden MM-kilpailut. Hän teki pelaamissaan otteluissa tehot 9+23=32 ja oli Broncosin eniten maaleja sekä toiseksi eniten pisteitä tehnyt puolustaja Aaron Romen jälkeen. Keväällä 2004 White pelasi kahdeksan AHL-ottelua Toronto Maple Leafsin farmijoukkueessa St. John's Maple Leafsissa tehden siellä neljä syöttöpistettä.
Bagdadin taistelu
Bagdadin taistelu oli 29. tammikuuta – 10. helmikuuta 1258 käyty piiritys ja taistelu Bagdadin kaupungin hallinnasta abbasidikalifi al-Mustasimin ja mongolipäällikkö Hülegü-kaanin joukkojen välillä. Piiritys päättyi suhteellisen nopeasti mongolien voittoon. Kuten mongoleilla oli usein tapana antautumatta jättäneiden kaupunkien suhteen, suuri osa Bagdadin asukkaista surmattiin. Myös sunnalaisen maailman hengellinen johtaja kalifi Al-Musta'sim teloitettiin. Mongolit jatkoivat vielä valloituksiaan Lähi-idässä, kunnes he kärsivät tappion Ain Jalutin taistelussa vuonna 1260.
Eric Thornton
Eric Thornton (1882 Worthing, Yhdistynyt kuningaskunta – 1945 Antwerpen, Belgia) oli brittiläissyntyinen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä pronssia saaneeseen belgialaisjoukkueeseen.
Unien tulkinta
Sisältö
Freudille unet olivat ennen kaikkea psyykkisiä ilmiöitä. Hän suhtautui ambivalentisti kokeellisiin tutkimuksiin: toisaalta ne vahvistivat hänen teoriaansa, toisaalta hän piti niitä mekaanisena tarkasteluna, joka ei auta unien tulkitsemisessa.
Turun arkkitehtuuri
Tämä artikkeli kertoo Turun arkkitehtuurista.
Uusi aika
Joitakin kaavan mukaan sijoitettuja 1600- ja 1700-luvun rakennuksia on vielä nähtävissä Linnankadun varrella ja Linnankadun ja joen välissä. Tällainen on esimerkiksi Qwenselin talo, joka on saanut nimensä omistajansa hovioikeuden asessorin Wilhelm Johan Quenselin mukaan.
1920-luvun klassismi
Klassismille ominaista oli paluu pelkistettyihin muotoihin, niukempaan koristeluun ja rationaalisuuteen. Esikuvana toimi Italian pikkukaupunkien architettura minore. Erik Bryggmanin ura alkoi klassismin kaudella. Turun italialaishenkisimmäksi kokonaisuudeksi on luonnehdittu As. Oy Atriumin ja Hospits Betelin muodostamaa kokonaisuutta Yliopistonkadun kupeessa. Klassismi tuotti Turun keskustaan suuren määrän kerrostaloja. Näitä ovat esimerkiksi Bryggmanin Brahenkatu 9 ja yhdessä Ilmari Ahosen kanssa suunniteltu Hotelli Seurahuone.
Leonard Cheshire
Sotilasura pähkinänkuoressa
Hän aloitti kesäkuussa 1940 lentäjänä 617. laivueessa. Toinen pestauskierros seurasi tammikuussa 1941. Hän osallistui ilmahyökkäyksiin Berliiniin, Bremeniin, Duisburgiin, Esseniin, Kieliin sekä Kölniin. Cheshiren ohjaamaan lentokoneeseen osui kranaatti runkoon Kölnin yläpuolella marraskuussa 1940, mutta tehtävää jatkettiin osuman saamisesta huolimatta. Hänen kolmas rekrytointijaksonsa alkoi elokuussa 1942.
Little Italy
pienoiskuva|[[Mulberry Street (Manhattan)|Mulberry Street tunnettiin Manhattanin Little Italyn keskuksena 1800-luvun lopulla ja 1900-luvun alkupuolella. Kuva noin vuodelta 1900.]] Little Italy (suom. Pikku-Italia) on etnisesti italialaisen väestön asuttama kaupunginosa ei-italialaisessa yhteisössä. Little Italy -termiä käytettiin ensimmäisen kerran New Yorkissa 1880-luvulla ja se levisi nopeasti median ja populaarikulttuurin kautta.
Modenan katedraali
Yhdessä kellotorninsa ja kirkon edessä levittäytyvän aukion kanssa se julistaa sekä rakentajiensa uskoa että rakennuttajien, Canossan mahtisuvun valtaa.
Chinoiserie
Chinoiserie-tyyliin vaikuttivat muun muassa kiinalaiset huonekalut, kankaat ja keramiikka. Vahvimmin chinoiserie vaikutti taidekäsityöhön ja posliiniesineisiin 1600-luvun lopusta 1800-luvun alkuun asti. Chinoiserie oli lähtökohtana myös 1700-luvulla kehittyneellä romanttisella puutarhatyylillä, joka alkoi Englannissa. Kiinalaistyylisiä paviljonkeja rakennettiin myös paljon.
Gargoyles
Sarjakuva
Slave Labor Graphics alkoi 21. kesäkuuta vuonna 2006 tuottamaan uutta sarjakuvaa, jossa myös sarjan luoja Greg Weisman toimi kirjoittajana. Sarjakuvan tarina jatkaa siitä, mihin animaatiosarjan toinen tuotantokausi päättyi. Lehdestä on ilmestynyt yhteensä kahdeksan numeroa ja vuonna 2008 numeroita on tulossa ainakin neljä kappaletta. Sarjakuvasta luotiin myös spin-off-sarjakuva nimeltään Bad Guys, jossa tarinat ovat mustavalkoisia ja niitä tullaan julkaisemaan yhteensä kuusi numeroa.
Kedra Mitrei
Vuonna 1937 Kedra Mitrei joutui poliittisen vainon kohteeksi ja tuomittiin vankileirille. Kirjailija vapautettiin vuonna 1946, mutta vuonna 1948 hänet pidätettiin uudelleen. Hän kuoli karkotettuna Novosibirskin alueen Mihailovon piirin Tšumakovon kylässä.
Final Fight 3
Pelattavuus
Pelissä on neljä hahmoa valittavana; alkuperäisten Haggarin ja Guyn lisäksi pelissä on kaksi uutta hahmoa, Lucia ja Dean. Edellisten pelien tavoin hahmoilla on omat erityisliikkeet, sekä vahvuudet ja heikkoudet. Uutena ominaisuutena hahmot saivat uusia hyökkäys ja niskalenkki liikkeitä, sekä erityisesti Street Fighter peleistä tuttuja comboja. Liikettä varten kuvaruudun alalaidassa on combomittari, joka täyttyy pisteiden myötä. Mikäli liikettä ei käytä ollenkaan mittari tyhjenee automaattisesti itsekseen. Se myös tyhjenee myös käytön myötä.
Helsingin alueellinen laajeneminen
Kaupungin perustaminen vuonna 1550
Kaupungin tonttialue pakkolunastettiin yksityisiltä Helsingin pitäjän maanomistajilta. Maat ilmeisesti lahjoitettiin kaupungille, vaikkei tuolta ajalta tunnetakaan mitään lahjakirjaa.
Telefunken
Historiaa
Telefunken kehitti ja valmisti radiotekniikkaan perustuvia tietoliikennelaitteita myös muassa eri maiden postilaitoksille, poliisille, lehtitaloille ja liikenneyhtiöille rautateistä lentoliikenteeseen. Yritys sovelsi radiotekniikkaa myös tutkien kehittämiseen.
Helsingin alueellinen laajeneminen
Vuoden 1906 alueliitos
thumb|Helsingin kantakaupunki 1900-luvun alussa ennen vuoden 1906 alueliitosta. Kaupungin alue loppuu Taka-Töölön ja Vallilan korkeudelle.
Pasilan liitos vuonna 1912
Vähän Huopalahden kylässä olevan Böhlen maistraatintilan maille alettiin 1890-luvun lopulla rakentamaan asuntoja. Pasilan eli Fredriksbergin esikaupungiksi nimitetyn alueen asukkaat tekivät 1906 ensimmäisen aloitteen alueen liittämiseksi kaupunkiin. Vuonna 1908 Helsinki osti 67,86 hehtaarin alueen hallintaoikeuden itselleen. Kaupunkiin alue liitettiin 1. toukokuuta 1912.
Merholmenin liitos vuonna 1927
Länsisataman laajennussuunnitelmien vuoksi Helsinki osti 1917 Huopalahden kunnassa sijaitsevan Drumsön kartanoon kuuluvan Merholmen-nimisen saaren (Salmisaaren) länsiosan (3,27 ha). Saaren itäosa (4,2 ha) kuului jo ennestään kaupunkiin. Lisäksi ostettiin 102 hehtaarin suuruinen vesialue. Vuoden 1927 alusta alue siirtyi Huopalahden kunnasta Helsinkiin.
Lounais-Sipoon liittäminen Helsinkiin
Korkein hallinto-oikeus käsitteli päätöksessään Sipoo-liitosta laillisuusnäkökohtien kannalta. Koska siirretty alue käsittää yli 5 % Sipoon väestöstä ja yli 10 % sen pinta-alasta, siirto oli mahdollinen ainoastaan, mikäli erittäin painavat "alueen" kehittämiseen liittyvät syyt vaativat siirtoa. Valituksessaan Sipoon kunta katsoi, että alueella nyt elävien asukkaiden etu ei edellytä alueen siirtoa. Korkein hallinto-oikeus katsoi kuitenkin päätöksessään, että valtioneuvosto oli toiminut oikein tulkitessaan lain termin "alue" tarkoittavan kaikkia kyseessä olevia kuntia sekä niiden ympäristöä eli Helsingin seutua. Korkein hallinto-oikeus katsoi myös, valtioneuvoston kantaan yhtyen, että Sipoo oli lyönyt laimin alueen kehittämisen valtakunnan kokonaisedun mukaisella tavalla. Liitoshankkeen vireille tulon jälkeen Sipoossa toteutettuja toimenpiteitä kunnan kehittämiseksi ei ollut tarpeen ottaa huomioon. Valtioneuvostolla oli näissä olosuhteissa oikeus katsoa tässä yksittäistapauksessa poliittisen harkintavaltansa nojalla, että alueliitosta puoltavat syyt olivat erittäin painavia. Myöskään kielelliset syyt eivät estäneet kuntaliitosta. Sekä Sipoo että Helsinki ovat kaksikielisiä kuntia, joiden enemmistökieli on suomi. Tämän vuoksi liitosalueen asukkaiden kielellinen asema ei heikkene.
Alfred Bowerman
Alfred James Bowerman (22. marraskuuta 1873 Broomfield, Somerset, Yhdistynyt kuningaskunta – 1947 Brisbane, Queensland, Australia) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa ja voitti siellä kultaa Devon & Somerset Wanderers -joukkueen jäsenenä. Hän oli ottelun paras pisteidentekijä.
Murtovaaran talomuseo
thumb|Murtovaaran talomuseo, kesäkuu 2016 Murtovaaran talomuseo on nähtävyys Valtimon Halmejärvellä Pohjois-Karjalassa. Myös Sivakan kylä pitää sitä kyläänsä kuuluvana. Murtovaara on ainoa vaara-asutusmuseo Suomessa. Tila sijaitsee erämaassa kaukana pääteistä, matkaa Valtimon kirkonkylältä on 22 kilometriä. Museon pihaan ei pääse autolla, vaan loppumatka on kuljettava jalkaisin kärrytietä.
Museon aika
Kun tilasta tehtiin museo, siellä suoritettiin viimeinen suuri rakennusvaihe, 1960–70 -lukujen vaihteen suuri korjaustyö, jolloin muun muassa uusittiin kaikkien rakennusten katot. Vuonna 1970 Ikäpirtti ja Kalliopirtti siirrettiin ja koottiin parituvaksi pihapiirin pohjoissivulle täydentämään rakennusryhmää. Tämän jälkeen Murtovaarassa on tehty kunnostustöitä Valtimo-seuran johdolla.
Vuonna 2005 pidettiin tilalla kansainvälinen perinnerakennusten korjausleiri, jonka aikana kunnostettiin rantalato ja navetan pärekatto.
Ikäpirtti
Pirtin koko on 4 x 4 metriä. Tuvassa on nurkkapatsaallinen, sisäänlämpiävä avokiukainen, sieraimeton savu-uuni. Tuvassa on kaksi ortta karjalaiseen tapaan rajaten tilan miesten, naisten ja vieraiden osiin. Karjalaisen talon esikuvan mukaisesti pirttiin on liitetty liha- ja kala-aitat. Kattorakenteena on vuoliaiskatto, jonka kateaineena on tuohi levitettynä ruoteitten päälle, painona malat. Pirtissä on kaksi neliruutuista, aiempien luukkuikkunoiden tilalle tehtyä ikkunaa.
Päärakennus
Päärakennus 1900-luvun vaihteesta on kookkain ja uusin asuinrakennus ja se on jo rakennettu uloslämpiäväksi. Sen kokonaispituus on 17 metriä ja pirtin sisämitat ovat 7,2 x 7,2 metriä. Se on 1900-luvun vaihteesta. Pirtin ulkoseinältä voidaan lukea vuosiluku 1895 ja kirjaimet J:L eli Juho Lipponen. Rakennus on kuitenkin pysytetty vaiheittain. Kamareihin johtavan oven lähellä on merkinnät 1903 ja 1905. Rakennuksen pohjakaaviona on paritupa, joista toinen on jaettu kahdeksi kamariksi, joissa on oma uuni. Huonejärjestykseltään se on samankaltainen Ikäpirttiin verrattuna. Pirtin tupa on laaja ja siihen on pyritty saamaan mahdollisimman paljon valoa. Lakilamppu on myös ollut käytössä. Uunin otsaosassa on kupu keräämässä ja johtamassa savut ulos savutorven kautta.
Kalatš-na-Donu
thumb|125px|Kalatš-na-Donun vaakuna. Kalatš-na-Donu (, suomeksi ”Kalatš Donin varrella”) on kaupunki Volgogradin alueella Venäjällä. Se sijaitsee Donin muodostaman Tsimljanskin tekojärven rannalla 85 kilometriä Volgogradista länteen. Kaupunki on Kalatšin piirin keskus. Siellä on Volgogradin ja Lihajan väliseltä rautatieltä haarautuvan sivuradan pääteasema. Kaupungin kautta kulkee myös Volgogradin ja Belaja Kalitvan välinen maantie. Asukkaita on 26 300 henkeä (vuonna 2009).
Slovenian sosialistinen tasavalta
Itsenäistyminen
23. joulukuuta 1990 Sloveniassa pidettiin kansanäänestys itsenäisyydestä. Kansanäänestyksen äänistä 92,3 % kannatti Slovenian itsenäistymistä Jugoslaviasta. 25. kesäkuuta 1991 Slovenian parlamentti vahvisti alueen itsenäisyyden. Lyhyen 10 päivää kestäneen sodan jälkeen Slovenian armeija oli turvannut alueen itsenäisyyden. Pian tämän jälkeen muut valtiot alkoivat tunnustamaan Slovenian. Syntyi Slovenian tasavalta.
Hentriakontaani
pienoiskuva|Hentriakontaanin rakenne Hentriakontaani eli n-hentriakontaani (C31H64) on 31-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää, kellertävän ruskeaa vahamaista ainetta. Hentriakontaanin rakennekaava on CH3(CH2)29CH3, moolimassa 436,853 g/mol, sulamispiste 68 °C, kiehumispiste 438 °C, taitekerroin 1.4278 (90 °C) ja CAS-numero 630-04-6. Hentriakontaani ei käytännössä liukene veteen, mutta liukenee kloroformiin ja tolueeniin.
Claude-Antoine Prieur-Duvernois
Vallankumouksen puhjetessa vuonna 1789 Prieur-Duvernois oli pioneerijoukkojen luutnantti Ranskan armeijassa. Hänet ylennettiin huhtikuussa 1791 kapteeniksi ja valittiin saman vuoden lokakuussa edustajaksi kansalliskokoukseen. Hänet valittiin myös vuonna 1792 kansalliskonventtiin. Hän joutui kesäkuussa 1793 Caenissa vastavallankumouksellisten kapinallisten vangiksi ja vapautui vasta pari kuukautta myöhemmin. Prieur-Duvernois kutsuttiin Ranskaa tosiasiassa hallinneeseen Yhteishyvän valiokuntaan 14. elokuuta 1793 yhdessä upseeriystävänsä Lazare Carnot’n kanssa. Carnot otti valiokunnassa harteilleen sotilasoperaatioiden suunnittelun, Prieur-Duvernois varusteluasiat. Hän uudelleenjärjesti aseiden ja ammusten valmistuksen valtion alaisuuteen ja käytti hyväkseen eturivin insinöörien ja oppineiden neuvoja. Vaikka Prieur-Duvernois’n toimet lisäsivät valtion vaikutusvaltaa talouselämässä, hän piti niitä vain tilapäisinä ratkaisuina eikä lämmennyt alempien yhteiskuntaluokkien vaatimille sosiaalisille uudistuksille.
Metrijärjestelmän käyttöönotto Ranskassa vuonna 1795 oli suurelta osin Prieur-Duvernois’n ansiota. Hän oli myös yksi École Polytechnique -sotilaskoulun perustajista.
Pini Gershon
Ura
Loukkaantumisen seurauksena Gershon aloitti valmentamisen hyvin nuorena. Hän on valmentanut uransa aikana monia seuroja, joista suurimmat ovat Maccabi Tel Aviv BC, Olympiakos BC ja Hapoel Jerusalem BC. Gershon on voittanut Euroopan seurajoukkueiden mestaruuden kolme kertaa.
Somalian jalkapallomaajoukkue
Parhaimmillaan Somalia on ollut FIFA-rankingin sijalla 158 vuonna 1995. Sijoitus on kuitenkin tippunut viime vuosina selkeästi.
Melonta kesäolympialaisissa 1952 – miesten 10 000 metrin kajakkiyksikkö
Helsingin olympiakisojen miesten kajakkiyksiköiden 10 000 metrin melontaan osallistui 17 melojaa. Kilpailu käytiin suoraan loppukilpailuna 27. heinäkuuta Soutustadionilla.
Poh’oron Sontsja
Poh’oron Sontsja on ukrainalaisen black metal-yhtye Krodan kolmas studioalbumi. Hammermark Art on julkaissut siitä sekä digipack- että tavallisen CD-version vuonna 2007.
Olympos Mons
Yhtyeen ensimmäinen demo oli elokuussa 2002 ilmestynyt "Seven Seas". Yhtyettä täydentämään löydettiin pian rumpali Mikko Sepponen ja kosketinsoittaja Vili Ollila. Syksyllä 2004 julkaistiin debyyttialbumi Conquistador, levy-yhtiönä saksalainen LMP, joka sai kriitikoilta positiivisen vastaanoton. Olympos Monsin ensimmäinen keikka oli Tuska-festivaalien jatkoklubilla heinäkuussa 2005.
Ana Botín
Maailmanlaajuisesti toimiva pankkikonserni on Euroopan suurimpia pankkeja, jonka 13 800 toimipisteessä työskentelee 200 000 työntekijää. He palvelevat pankkiryhmän noin 131 miljoonaa asiakasta. Botín edustaa sukunsa neljättä sukupolvea pankkikonsernin johdossa. Hän on vuodesta 2013 lähtien toiminut myös virvoitusjuomajätti The Coca-Cola Companyn hallituksessa.
Kloorifenoli
Kärkölän kloorifenolitapaus
Päijät-Hämeen Kärkölässä Koskisen Oy:n sahatehtaassa sattui vuonna 1972 tulipalo, jonka yhteydessä vesistöön pääsi sinistymisen estoaine KY-5:ttä, joka sisältää kloorifenolia. Kun WHO:n asettama yläraja on 10 mikrogrammaa, Kärkölästä mitattiin vuoden 1988 huhtikuussa noin 200 000 µg:n pitoisuus kloorifenolia. Myös läheisen Valkjärven kaloista löytyi suuria pitoisuuksia. Eläinkokeissa kloorifenolin oli huomattu aiheuttavan syöpää ja munuaisvaurioita.
Grigori Medvedev
Grigori Sergejevitš Medvedev (5. maaliskuuta 1904 – 20. marraskuuta 1938) oli yksi 1930-luvun merkittävimmistä udmurttikirjailijoista.
Karl Staaf
Karl Gustaf Vilhelm Staaf (6. huhtikuuta 1881 Tukholma – 15. helmikuuta 1953 Motala) oli ruotsalainen köydenvetäjä, joka voitti vuoden 1900 kesäolympialaisissa Pariisissa kultaa tanskalaisten ja ruotsalaisten muodostaman joukkueen jäsenenä. Hän kilpaili lisäksi yleisurheilulajeissa sijoittuen moukarinheitossa viidenneksi ja seiväshypyssä seitsemänneksi.
Eugen Schmidt
Eugen Stahl Schmidt (17. helmikuuta 1862 Kööpenhamina – 7. lokakuuta 1931 Aalborg) oli tanskalainen urheilija ja urheiluvaikuttaja. Hän voitti köydenvedon olympiakultaa vuoden 1900 kesäolympialaisissa Pariisissa tanskalaisten ja ruotsalaisten muodostaman joukkueen jäsenenä. Lisäksi hän kilpaili vuoden 1896 kesäolympialaisissa Ateenassa yleisurheilussa (100 metrin juoksu) ja ammunnassa (200 metrin sotilaskivääri).
Tanskassa Schmidt vaikutti laajalti urheilun saralla. Hän oli mukana perustamassa useita urheiluseuroja ja urheilujärjestöjä, muun muassa Tanskan urheiluliittoa. Lisäksi hän julkaisi urheiluaiheista kirjallisuutta ja kirjoitti lehtiin.
Percy Rees
Percy Montague Rees (27. syyskuuta 1883 Camberwell – 12. kesäkuuta 1970 Wonersh, Surrey) oli brittiläinen maahockeypelaaja ja olympiavoittaja. Hän pelasi Lontoon kesäolympialaisissa 1908 Englannin joukkueessa, joka voitti turnauksessa kultaa.
Encyclopedia of Life
Sivustosta julkaistiin 5. syyskuuta 2011 uusi versio, EOLv2.
Palmuöljydiesel
Kritiikki
Palmuöljy on maailmankaupassa merkittävin kasvirasva. Sen tuotannosta on 90 prosenttia Malesiassa ja Indonesiassa. Kummassakin maassa kaadetaan sademetsää ja viedään alkuperäiskansojen maita palmuöljyviljelmien tieltä. Työntekijöiden oikeudet on rajalliset. Torjunta-aineet ovat ympäristölle haitallisia. Laitokset saastuttavat vettä. Öljyviljelmät aiheuttivat 90 prosenttia Malesian metsäkadoista 1985–2000. Kansainvälisten ympäristöjärjestöjen mukaan tuhotut sademetsät sitoisivat enemmän hiiltä kuin biodieselin käytön etu on. Suomalainen Neste Oil on luvannut solmia sopimuksia kestävän palmuöljyntuottajien kanssa.
Suomen myydyimmät ulkomaiset albumit vuosittain
Suomen myydyimmät ulkomaiset albumit vuosittain.
Kofiniittinen topologia
Esimerkiksi luonnollisten lukujen joukon kofiniittisessä topologiassa mm. joukot ”suurempi kuin kolme” ja ”erisuuri kuin 7 tai 8” ovat avoimia. Kaikki äärettömät joukot eivät kuitenkaan ole avoimia: esimerkiksi kaikkien parillisten lukujen joukko ei ole avoin, koska sen komplementti eli parittomien lukujen joukko ei ole äärellinen.
Seinäjoen lentoasema
Liikenneyhteydet
Lentoasema sijaitsee valtatie 19:n varressa. Lentoasemalta Seinäjoelle pääsee valtatietä pitkin kulkevilla Jalasjärven vakiovuoroilla tai taksilla.
Hallintakäsitys
Hallintakäsitys ja motivaatio
Rotter (1975) muistutti sisäisyyden ja ulkoisuuden edustavan kahta ääripäätä. Esimerkiksi vahvan sisäisen hallintakäsityksen omaava opiskelija voi uskoa arvosanojensa olevan oman työnsä tulosta, kun taas vahva ulkoinen hallintakäsitys ajaa uskomaan arvosanojen johtuvan enemmänkin hyvästä tai huonosta tuurista, tai vaikkapa opettajan arvostelutyylistä. Näin ollen vahvan ulkoisen tyypin omaavat näkevät todennäköisesti vähemmän vaivaa onnistumisensa eteen. Tämä viittaa hallintakäsityksen vaikuttavan vahvasti yksilön motivaatioon tavoitteidensa suorittamiseksi, ja korkean sisäisen hallintakäsityksen olevan yhteydessä yksilön suoritustarpeeseen tai saavutusmotivaatioon (N-Ach, need for achievement). Ulkoisen hallintakäsityksen tyypit tapaavat olla stressaantuneempia ja alttiimpia masennukselle. (Benassi, Sweeney & Dufour, 1988)
Hallintakäsityksen mittaaminen
Kuuluisin kaavake hallintakäsityksen mittaamiseen on Rotterin (1966) yhteensä 29-kohtainen kysely. Tätä edelsi Bialerin 23-kohtainen kaavake vuodelta 1961. Näiden lisäksi on kehitelty muitakin kyselyitä, kuten Likertin psykometriseen asteikkoon pohjautuva W.H. Jamesin kaavake ja The Duttweiler Control Index. Furnham ja Steele (1993) pitivät Duttweilerin asteikkoa kaikkein luotettavimpana aikuisten hallintakäsityksen mittaamiseen.
Kuntavaalit 2017
Taustaa
Uusi kuntalaki astui voimaan 1. toukokuuta 2015, ja kunnallisvaalien vaalipäivä siirrettiin karkausvuosien lokakuulta sitä seuraavan vuoden huhtikuulle. Vaalipäivä on jatkossa huhtikuun kolmas sunnuntai, mutta pääsiäisen vuoksi vaaleja aikaistettiin viikolla vuonna 2017. Myös vaalien nimi muutettiin kunnallisvaaleista kuntavaaleiksi.
Sähköiseen vaaliluetteloon liittyviä ongelmia vaalipäivänä
Jos kunta käyttää sähköistä vaaliluetteloa, vaalivirkailija syöttää käsin äänestäjän henkilötunnuksen tietokoneelle. Kone tarkistaa, että henkilöllä on oikeus antaa äänensä. Joissakin kunnissa on käytetty myös viivakoodinlukijoita, jotka lukevat tiedot suoraan esimerkiksi ajokortista. Kenraaliharjoituksessa käytettiin oikeiden ihmisten henkilötunnuksia, joita syötettiin koneelle niin kuin oikeassakin tilanteessa. Kaikissa ongelmia kohdanneissa kunnissa siirryttiin käyttämään perinteistä eli paperista vaaliluetteloa, jotta äänestystä voitiin jatkaa.
Grand Prix 3
Suurimmat muutokset sarjan aiemmista osista
Sää - Vaihteleva sademäärä oli uusi lisä peliin. Aiemmissa osissa sade oli pysyvää, kun taas GP3:ssa radan märkyys saattoi vaihdella kesken ajon. Se paransi myös ajomallinnusta märissä olosuhteissa.
Steven López
López sai kolmen kuukauden kilpailukiellon jäätyään kiinni levmetamfetamiinin käytöstä helmikuussa 2006.
Mihail Petrov
Petrovin ensimmäiset kaunokirjalliset teokset ilmestyivät Gudyri-lehdessä vuonna 1928. 1930-luvulla hän kirjoitti kansalaislyriikkaa, julkaisi kolme kansanlaulukokoelmaa ja laati myös itse lyyrisiä lauluja. Vuonna 1945 hän kirjoitti rakkauden kauneudesta ja traagisuudesta kertovan runoelman Italmas, jonka pohjalta G.M. Korepanov-Kamski sävelsi ensimmäisen udmurttilaisen baletin. Kirjailijan tärkein proosateos on vuonna 1954 ilmestynyt romaani Vuž Multan (”Vanha Multan”). Sen aiheena on 1800-luvun lopussa udmurtteja vastaan käyty rituaalinomainen oikeusjuttu, Dreyfusin tapauksen venäläinen muunnelma, joka aikanaan herätti suurta huomiota Venäjän sivistyneistön keskuudessa.
Aty.k
Aty.k (oik. Katy, s. 19. maaliskuuta 1982 Pariisi) on ranskalainen laulaja.
Ura
Aty.k päätyi laulajaksi 1990-luvulla duoyhtyeensä hajottua heikon menestyksen myötä. Hän päätyi sittemmin vuodesta 2001 lähtien esiintymään vierailevana artistina eri rap-artistien levyillä. Tavattuaan vuonna 2002 DJ Mazen Aty.k tutustui DJ:n kautta LIM:n, joka piti hänen lauluäänestään ja pyysi tekemään vierailevia esiintymisiä hänen albumeillaan. Hän esiintyi muutamilla LIM:n albumeilla, kuten Enfant du ghetto ja Délinquant. Sittemmin vuodesta 2007 lähtien Aty.k on laulanut reggaeton parissa.
Filipp Kedrov
Filipp Grigorjevitš Kedrov (25. kesäkuuta 1909 Alnaši, Udmurtia, Venäjä – 13. helmikuuta 1944) oli udmurttilainen kirjailija.
Tampereen Työväen Teatteri
1901–1939
Teatterin ensimmäinen ensi-ilta 27. syyskuuta 1901 oli Minna Canthin näytelmä Anna-Liisa. Vuonna 1905 toiminta vakiitui, kun Tampereen Työväenyhdistys otti teatterin siipiensä suojaan, laati teatterille säännöt ja vuokrasi sille uuden juhlasalinsa esityksiä varten.
Seuraava teatterinjohtaja oli näyttelijöiden kouluttaja Kosti Elo, joka johti teatteria 1919–1940. Tuon ajan merkittävimpiin töihin kuului Ernst Tollerin Koneittenmurskaajat vuonna 1923. Tästä alkoi teatterin ekspressionistinen kausi, jolloin esitettiin myös operetteja.
1940–1985
Ohjaaja Eugen Terttulan kaudella (1964–1968) perustettiin Kellariteatteri (1965), jossa tehtiin studionäyttämön kokeiluja. Ensimmäisenä ohjelmistossa oli Samuel Beckettin neljä pienoisnäytelmää sekä Eeva-Liisa Mannerin Uudenvuoden yö, joka sai kriitikolta positiiviset arviot: sen "tasoista tekstiä teatterimme eivät omaan maan kirjoittajilta ole saaneet aikoihin. 'Uuden vuoden yö' on korkean tason taiteilijan kirjoittama näytelmä". Kellariteatterissa esitettiin myös Brechtin teoksia ja Arvo Salon Lapualaisooppera. Vuonna 1969 Kellariteatterin ohjelmistoon otettua Eeva-Liisa Mannerin Poltettua oranssia esitettiin peräti yhdeksän vuotta.
Vuosina 1968–1973 TTT:tä johti Kai Savola. Vili Auvinen ohjasi Teuvo Pakkalan Tukkijoella. Vuosina 1974–1981 teatteria johti näyttelijä Lasse Pöysti. Ohjaaja Mikko Majanlahti johti teatteria vuosina 1982–1986.
Rakennus
TTT:n Suuren näyttämön rakennusvaiheessa myytiin tuolipaikkoja, joiden ostajat saivat nimensä kultalaatoilla tuolien selkämykseen. Laatat ovat paikoillaan edelleen. Kampanjan suojelija oli näyttelijä Sylvi Salonen.
Juho Gröndahl
Juho Gröndahl on TTT:n dramaturgi ja näytelmäkirjailija. Hän on valmistunut Taideyliopiston Teatterikorkeakoulun dramaturgian koulutusohjelmasta vuonna 2015. Hän on työskennellyt dramaturgina, käsikirjoittajana sekä kirjoittamis- ja teatterityöpajojen vetäjänä Kansallisteatterin alueellisissa yleisötyöhankkeissa vuosina 2013-2018. Hän on ollut mukana kirjoittamassa myös journalismia ja fiktiota yhdistelevän podcast-kokonaisuuden Tulevaisuus hanskassa sekä tehnyt näytelmäsuomennoksia. Gröndahl kirjoitti Teatteri Vanhassa Jukossa 2018 kantaesityksensä saaneen näytelmän Ehkä kaikki menee hyvin – väkivallattomia kohtauksia rauhan ajan Suomesta, jonka ohjasi Linda Wallgren sekä dramatisoinut niinikään Wallgrenin ohjaaman, Hannu Salaman romaaniin perustuvan näytelmän Juhannustanssit TTT:ssä 2020. Hän oli käsikirjoittajana ja ohjaajana Thomas Erikssonin elämäntaparomaaniin perustuvan komedian Idiootit ympärilläni. Syksyllä 2022 saa ensi-iltansa Gröndahlin ohjaus Vanhempainilta, käsikirjoitus Veikko Nuutinen.
Hanna Suutela
Hanna Maria Suutela (s. 1967 Helsinki) on teatterintutkija, tietokirjailija ja käsikirjoittaja ja hän on toiminut TTT:n dramaturgina vuodesta 2019. Tutkijana Suutelaa on kiinnostanut muun muassa naisnäyttelijöiden asema teatterihistoriassa sekä harrastajateatteritoiminta. Hän on yksi Nahkatakkinen tyttö -nuorisomusikaalin käsikirjoittajista. Musikaalin kantaesitys oli Vaskivuoren lukiossa 2014. Kevääseen 2020 mennessä siitä on tehty kahdeksan tuotantoa. TTT:ssä musikaali nähtiin Tampereen Yhteiskoulun lukio Lisäksi Suutela on käsikirjoittanut nuorisomusikaalit Hullu Prinssi ja Tunteellinen kone, joista jälkimmäinen voitti Suomen harrastajateatteriliiton kantaesityspalkinnon 2021. Suutela on yksi näytelmän Fransiskus ja Hildegard käsikirjoittajista (ensi-ilta TTT:ssä 2021). Syksyllä 2022 saa ensi-iltansa Suutelan kirjoittama näytelmä Teatterin rouva Tilda, ohjaus Tiina Puumalainen.
Muinaiskreikka
Muinaiskreikka
Kreikkalaisen kirjaimiston käyttöönotosta alkaa se kehitysvaihe, johon useimmiten viitataan termillä ”muinaiskreikka”. Muinaiskreikka voidaan vielä tarkemmin jaotella kahteen pääryhmään: klassisen kauden kreikkaan lukuisine murteineen sekä hellenistisen kauden yleiskreikkaan eli koinee-kreikkaan.
Bysantin kreikka
Keskiajan Bysantin valtakunnassa antiikin ajan jälkeen käytettyä kreikkaa, niin sanottua keskikreikkaa, ei aina enää lasketa kuuluvaksi muinaiskreikkaan. Viimeiset merkittävät muinaiskreikaksi kirjoitetut teokset (esimerkiksi Prokopioksen historiateos) syntyivät 500-luvulla, minkä jälkeen valtakunnan ulkoinen ahdinko ja taloudellinen lama johtivat korkeakirjallisen tuotannon lakkaamiseen pitkäksi aikaa. Bysantin eli kreikankielisen Itä-Rooman ja latinalaisen Länsi-Rooman ajauduttua erilleen kreikasta tuli ajan kuluessa valtakunnan itäosan ainoa virallinen kieli, mutta kielen yleistä merkitystä heikensi se, että lännessä kreikan osaaminen hiipui. Bysanttilaiselle kreikalle on tunnusomaista, että kirjoitettu ja puhuttu kieli etääntyivät yhä kauemmas toisistaan. Kirjoitettu kieli pyrittiin pitämään ”puhtaana” muinaiskreikkana, mutta puhuttu kieli oli sekä ääntämykseltään että kieliopiltaan yhä lähempänä nykykreikkaa.
Kohti nykykreikkaa
Nykykreikan kirjakieltä muodostettaessa eräänä vaihtoehtona oli muinaiskreikasta ammentava ja pitkään virallisessakin käytössä ollut katharévousa. Nykyisin kirjakielenä toimii kuitenkin lähes pelkästään dimotikí, vaikka myös katharévousaa käytetään edelleen jonkin verran.
Modukset
Tapaluokkia eli moduksia, jotka kuvastavat puhujan suhtautumista predikaatin kuvamaan toimintaan, on muinaiskreikassa neljä: indikatiivi, optatiivi, konjunktiivi ja imperatiivi. Niiden funktiot ovat hyvin monipuolisia, mutta ne voidaan karkeasti määritellä seuraavasti.
Mitsubishi Ki-46
Myöhemmät kehitysversiot osallistuivat sotaan myös raskaina torjuntahävittäjinä. Konetyyppiin III lisättiin eteenpäin ampuvan 20 millimetrin kahden tykin ohella Schräge Musik -järjestelmä. Viimeisimmät versiot kykenivät saavuttamaan 630 km/h huippunopeuden. Viimeisin torjuntakäyttöön otettu versio III Kai kärsi kuitenkin heikentyneestä nousukyvystä eikä saavuttanut varteenotettavaa taistelumenestystä. Versioon IV piti saada vieläkin voimakkaammat moottorit, mutta se jäi kuitenkin kehitysasteelle sodan päättyessä.
Euroopan rahoituksenvakautusmekanismi
Euroopan rahoituksenvakausmekanismi (ERVM;, EFSM) on Euroopan komission alainen hätärahoitusohjelma, joka kerää markkinoilta rahaa käyttäen Euroopan unionin budjettia vakuutena. Budjetin kautta kaikki 27 EU:n jäsenvaltiota ovat osallisina ERVM:n mahdollisissa lainoissa kriisimaille.
Helen Haye
Helen Haye (oik. Helen Hay ) oli brittiläinen näyttelijä, joka muistetaan parhaiten elokuvista 39 askelta (1935) ja Anna Karenina (1948).
Sanssi
Kortin käytöstä sovitaan työnhakijan kanssa työ- ja elinkeinotoimistossa henkilökohtaista työllistämissuunnitelmaa tehtäessä. Nuorelle myönnetty Sanssi-kortti on työnantajalle työnhaun yhteydessä esitettävä todiste siitä, että nuoren kanssa on sovittu palkkatuen käytöstä ja että palkkatuki myönnetään, jos työnantajaan liittyvät myöntämisedellytykset täyttyvät.
Työnantajaan liittyvät palkkatuen myöntämisen edellytykset
1. työnantaja on hakemuksen jättämistä edeltäneiden 12 kuukauden aikana tuotannollisista tai taloudellisista syistä irtisanonut tai lomauttanut työntekijöitä samoista tai samanlaisista tehtävistä taikka lyhentänyt heidän työaikaansa; 2. tukeen perustuva työhön ottaminen aiheuttaisi työnantajan palveluksessa olevien muiden työntekijöiden irtisanomisen tai lomauttamisen taikka heidän työolosuhteidensa tai etuuksiensa huonontumisen; 3. tuen kohteena olevan työpaikan arvioidaan täyttyvän ilman tukeakin; 4. työnantaja saa tuella palkattavan henkilön palkkaamiseen tai työllistämisen edistämiseen samalta ajalta muuta valtion tukea; 5. työsuhde, jota varten tuki on tarkoitettu, on alkanut ennen kuin tuen myöntämisestä on tehty päätös.
Ferrari 330 P4
pienoiskuva|Ferrari 330 P3 edelsi 330 P4 -mallia. Kilpa-autot ovat ulkoisesti lähes samanlaisia. Ferrari 330 P4 on Ferrarin valmistama GT-luokan kilpa-auto. Autoja valmistettiin vain kolme kappaletta vuonna 1967. Auton suunnitteli Drogo. Siinä oli V12, josta saatiin 450 hevosvoimaa (113 hv/l).
The 77s
The 77s (vaihtoehtoisesti The Seventy Sevens tai The 77's) on vuonna 1979 perustettu yhdysvaltalainen kristillinen rokkibändi. Siihen kuuluu kitaristi/laulaja Michael Roe, basisti Mark Harmon ja rumpali Bruce Spencer. The 77s:in alkuperäinen nimi oli Scratch Band, mutta se vaihtoi sen nykyiseen muotoonsa vuonna 1982.
Dennis Wilcock
Dennis Wilcock oli englantilaisen heavy metal -yhtye Iron Maidenin laulaja vuosina 1976-1977.
Hector
Jäähyväiskiertue ja paluu esiintymislavoille
Vuonna 2014 Hector julkaisi uuden albumin Hauras kymmenen vuoden tauon jälkeen. Albumi myi ennakkoon kultaa ja myöhemmin platinaa. Uuden albumin myötä Hector lähti mittavalle kiertueelle, joka käsitti 16 konserttia. Kiertue alkoi 29. lokakuuta Jyväskylästä ja päättyi Hartwall Arenalle 29. marraskuuta. Kiertueella Hector esitti kappaleita uudelta levyltään.
Hector osallistui Vain elämää -ohjelman viidennelle kaudelle vuonna 2016. Syksyllä 2016 Hector lähti mittavalle Suomea kiertäneelle kiertueelle juhlistaen 50-vuotistaiteilijauraansa.
Palkintoja ja tunnustuksia
Hector on saanut Juha Vainio -sanoittajapalkinnon 1992. Hän on sanoittanut myös muille artisteille. Esimerkiksi Freemanin ”Ajetaan tandemilla”, Samuli Edelmannin ”Peggy” ja Jari Sillanpään ”Pariisi–Helsinki” sekä Katri-Helenan tunnetuksi tekemän YK:n-päivälaulu ”Kuudenikäinen” ovat Hectorin sanoittamia. Lisäksi Hector on sanoittanut lukuisia lauluja muun muassa Arja Saijonmaalle.
The Original Bootlegs
Royce Hall Auditorium, Los Angeles
CD 2
Bank of America Pavilion, Boston
(21. elokuuta 2005)
Annie-gaala 2009
Ehdokkaat ja voittajat
Pääluokkien ehdokkaat ja voittajat (lihavoituna):
Det evangelisk-lutherske kirkesamfunn
Valvoja
Valvoja toimii kirkkokunnan johtajana. Koko kirkkokunta osallistuu valvojan valintaan ja tämän vastuulla on DELKin hengellinen kaitsenta. Hän on vastuussa pappien, vanhimpien ja saarnaajien hengellisestä johtamisesta sekä on johtovastuussa kirkon hallinnossa, ollen johtokunnan pysyvä jäsen ja johtaen neuvoston kokouksia. Neuvosto nimittää varavalvojan, joka vastaa valvojan tehtävistä tämän poissa ollessa.
Stanley Shoveller
Stanley Howard Shoveller (2. syyskuuta 1881 Kingston Hill – 24. helmikuuta 1959 Broadstone, Dorset) oli brittiläinen maahockeypelaaja ja olympiavoittaja. Lontoon kesäolympialaisissa 1908 hän voitti kultaa Englannin joukkueessa ja Antwerpenin kesäolympialaisissa 1920 kultaa Iso-Britannian joukkueessa.
Etäluettava sähkömittari
Tekniikka
Etäluettava sähkömittari mittaa käyttöpaikan kulutusta sekä jännitetasoja ja tallentaa ne muistiinsa tuntisarjoina. Mittaustiedot siirretään yleensä keskittimelle, joka sijaitsee jakelumuuntamolla tai kerrostalon kellarissa, josta mittaustiedot on sähköyhtiön luettavissa. Tiedot siirretään keskittimelle yleensä PLC-tekniikalla, joskus käytetään myös langatonta Mesh-verkkoa tai sarjaväylätekniikoita. Tietojen luennan hoitaa sähköyhtiö etänä matkapuhelinverkon välityksellä ja tiedot tallennetaan mittaustietokantaan. Mittarin tietojen tulee säilyä sähkökatkosten aikana ja mittaustiedot tulee toimittaa asiakkaalle seuraavan vuorokauden kuluessa. Haja-asutusalueilla tieto saatetaan siirtää matkapuhelinverkolla suoraan mittarilta mittaustietokantaan.
Tietoturva ja yksityisyys
Mittareiden käyttöönotossa tulee usein esiin yksityisyyden suoja. Etäluennan myötä asiakkaiden kulutustietoja siirretään useita väyliä pitkin, sekä tallennetaan useille palvelimille. Sähköyhtiöllä on kuitenkin vastuu siitä, etteivät tiedot pääse asiattomiin käsiin. Esimerkkinä asiaton osapuoli voisi käyttää tietoa seuraamaan asiakkaan vuorokausirytmiä ja tehdä arvauksia milloin huoneistossa ollaan paikalla.
Musta Joutsen
Historia
Vuodenvaihteessa 2010–2011 yhtye koki jälleen kokoonpanomuutoksen, kun Teemu Skyttä ja Markus Nieminen jäivät pois yhtyeestä. Tilalle tuli Mika Latvala, jonka kanssa yhtye alkoi työstää materiaalia seuraavalle albumilleen.
Televisiotuottaja
Televisiotuottaja on televisio-ohjelmien tuotantoprosessin johtaja. Tuottaja tekee ohjelmaehdotukset tilaajille eli televisiokanaville. Hän vastaa kokonaisuudesta: sisällöstä, esiintyjistä, tuotannosta ja budjetista. Tuottaja neuvottelee ohjelmanteon ehdoista ja edellä mainituista tekijöistä tilaajan kanssa ja on vastuussa siitä, että valmis ohjelma on sopimuksen mukainen. Televisiotuottajan toimenkuva vaihtelee jonkin verran riippuen siitä, onko hän yksityisen tuotantoyhtiön vai esimerkiksi Yleisradion palveluksessa. Yleensä tuottaja valitsee ohjelman käsikirjoittajan, toimittajan, ohjaajan. Hän valitsee myös tuotannossa tarvittavan, ohjelmaa suunnittelevan teknisen ja tuotannollisen henkilöstön, esimerkiksi kuvaajan, äänisuunnittelijan, lavastajan, pukusuunnittelijan jne. Tuottaja tekee yleensä ohjelmatuotantoon liittyvät sopimukset kuten esiintyjäsopimukset ja kuvausluvat. Toisinaan ne tekee tuotantopäällikkö tai talouspäällikkö. Tuottaja neuvottelee ja hyväksyy palkkiot. Hän valvoo tuotantoa koko tuotantoprosessin ajan.
Haamu (muusikko)
Haamu (oikealta nimeltään Mika Kurvinen) on suomalainen rap-artisti ja tuottaja. Haamun musiikki on funk- ja soulvaikutteista hip hopia. Hän tekee biittejä nimellä Misha.
Punaryhäkäs
Kasvuympäristö
Punaryhäkästä löytää kesällä ja syksyllä yksittäisinä tai ryppäinä havu- ja lehtimetsistä useimmiten sammalten ja ruohon keskeltä. Se on hajottajasieni. Lajia on havaittu Kreikassa ja Turkissa männyn, tammen, kuusen sekä kastanjan lähettyviltä. Punaryhäkäs on levinnyt Aasiaan, Eurooppaan, Afrikkaan ja Pohjois-Amerikkaan, vaikka se on monin paikoin harvinainen. Kansainvälinen luonnonsuojeluliitto on antanut sille statuksen "silmälläpidettävä laji".
Zeitgeist (elokuva)
Juoni
Jeesuksen kuolema ajoittuu Kalojen ajan alkuun ja oinaksen ajan loppuun. Yksi ”aika” kestää noin 2 150 vuotta. Raamatussa (Luuk 22:10) Jeesus sanoo: ”Katso, saapuessanne kaupunkiin tulee teitä vastaan mies kantaen vesiastiaa; seuratkaa häntä siihen taloon, johon hän menee.” Tällä viitataan vesimiehen aikaan, joka seuraa kalojen aikaa. Raamatussa myös kerrotaan Jeesuksen sanoneen: ”Ja katso, minä olen teidän kanssanne kaikki päivät maailman loppuun asti.” (Matt 28:20) Sana ”maailma” on alun perin ollut sana ”aeon” eli suomeksi ”aika”. Zeitgeistin mukaan Raamattu siis kertoo Jeesuksen eli Jumalan eli auringon olevan kanssamme ajan loppuun asti, jolloin alkaa uusi aika, vesimiehen aika. Dokumentissa selitetään monia muitakin yhtäläisyyksiä.
Kidō senshi Gundam – gyakushū no Char
Sarjakuva
Elokuvan ensi-illan jälkeen julkaistiin siitä Toshiya Murakamin sarjakuvaversio kahdessa osassa Comic Bom Bom -lehden vuoden 1988 huhti- ja toukokuun numeroissa. Sarjakuva poikkesi elokuvasta tarinan yksityiskohdissa. Daitosha julkaisi sarjakuvan uudelleen vuonna 1999 Kidō senshi Gundam ZZ -sarjakuvapokkareissa. Myös Kōichi Tokita teki elokuvasta oman sarjakuvaversionsa, joka julkaistiin Comic Bom Bom -lehdessä lokakuun 1998 ja helmikuun 1999 välisenä aikana sekä koottiin pokkariksi maaliskuussa 1999. Tokitan näkemys noudattaa elokuvaa lähes täysin.
ARO
Teollisuuslaitoksen pinta-ala oli isoimmillaan 35 000 neliömetriä. ARO valmisti historiansa aikana yli 380 000 ajoneuvoa, 2/3 osaa tuotannosta meni vientiin 110 maahan, viidessä maanosassa. Ennen vuotta 1989 jo noin 90 % ARO tuotannosta meni vientiin. ARO valmisti myös Romanian autoteollisuuden nopeimman auton, 24-sarjaan kuuluneen, Ford Cosworth V6-moottorisen, 180 hv:n auton nopeus oli yli 190 km/h.
Mallit
33x 320:n seuraaja, akseliväli 3350 mm, saatavana useita malleja:
Tom Rob Smith
Ura
Opintojen päätyttyä Smith työskenteli kirjoittajana ja käsikirjoitustoimittajana. Toimeksiantona hän sai Kambodžan ensimmäisen saippuaoopperan muokkaamisen Phnom Penhissa yhteistyössä BBC:n kanssa.
Smith kirjoitti teokselle jatkon Salainen puhe (The Secret Speech), joka ilmestyi 2009, ja trilogian kolmas teos Agent 6 ilmestyi 2011. Smithin neljäs kirja on itsenäinen romaani The Farm, joka ilmestyi 2014.
Greasemonkey
Greasemonkey pystyy muokkaaman verkkosivuston ulkonäköä, lisäämään uusia ominaisuuksia, korjaamaan sivustolla olevia bugeja, sekä yhdistämään kerättyä tietoa useilta eri sivustoilta.
Kevin Kiley, Jr.
Florida Championship Wrestling
Vuonna 2009 heinäkuussa, Riley nimettiin ykköshaastajaksi Tyler Reksin FCW Heavyweight Mestaruuteen. Elokuussa, hän hävisi Triple Threat matsissa Reksille ja Johhny Curtisille. 2009:n puolessavälissä, hän paini usein RAW'n ja SmackDownin dark matseissa otellen Jamie Noblea, Montel Vontavious Porteria ja Jimmy Wang Yangia vastaan, ja hän myös paini WWE:n house show'ssa.
NXT ja RAW (2010)
1. kesäkuuta, 2010, The Miz ilmoitti olevansa Rileyn mentori WWE NXT'n toisella kaudella. Hän teki NXT debyytin 8. kesäkuuta, muttei otellut. Riely teki kehä debyytin NXT'ssä seuraavalla viikolla voittaen Kavalin. Kaksi viikkoa myöhemmin NXT'ssä Kaval selätti Rileyn kuuden miehen tag team matsissa. Myöhemmin saman iltana Riley sijoittui 4. ensimmäisessä äänestyksessä. 27. heinäkuuta, Riely sijoittui toisessa äänestyksessä kolmanneksi, vain Kaval ja Michael McGillicutty edellään. 9. elokuuta RAW'ssa Riley, McGillicutty ja Husky Harris voittivat Kavalin, Lucky Cannonin ja Percy Watsonin kuuden miehen tag team matsisa. Seuraavana iltana NXT'ssä Riley sijoittui Proiden äänestyksessä viidenneksi ja oli vähällä eliminoitua. 23. elokuuta, NXT'n toisen kauden finaali jaksossa, Riley eliminoitui kisasta ja sijoittui kolmanneksi. Kavalin ilmoitettua NXT 2. kauden voittajaksi, 7 muuta NXT kisailijaa hyökkäsivät Kavalin kimppuun.
Viitanen
Viitanen voi tarkoittaa seuraavia:
Lentokentällä
Tuotanto
EasyJetiä lähestyttiin vuoden 1998 puolivälissä, kun Britannia Airwaysin arjen kuvaamista oltiin lopettamassa. Ensimmäinen jakso EasyJetin arjesta kuvattiin tammikuussa vuonna 1999. Vuonna 2003 Lentokentällä oli ITV:n suosituin tositapahtumiin perustuva sarja, ja sen myötä ohjelman lähetysoikeudet myytiin ympäri maailmaa muun muassa Uuteen-Seelantiin, Australiaan ja Japaniin.
Peking-ooppera
Historia
1980-luvun uudistusten aikana perinteiset oopperat elpyivät ja uusia oopperoita alettiin jälleen kirjoittamaan. Vanhat naisrooleja esittäneet miesnäyttelijät ovat kuitenkin kadonneet Peking-oopperasta lähes tyystin ja naisrooleja esittävät nykyisin pääasiassa naiset. Peking-ooppera on myös taantunut historiallisesta asemastaan. Esimerkiksi vielä vuonna 1978 Kiinassa oli 248 Peking-oopperaa esittävää ryhmää, kun taas vuonna 2006 luku oli vain 93 ja suuri osa Peking-oopperan nykyisestä yleisöstä on turisteja. Peking-oopperaan liittyen pidetään kuitenkin lukuisia festivaaleja ja sillä on seuraajia Pekingin ohella myös muissa kaupungeissa, kuten Shanghaissa ja Wuhanissa. Kiinan sisällissodan hävinneet Kuomintangin kannattajat toivat toivat Peking-oopperan mukanaan Taiwanille, jossa on myös oma alueellinen oopperamuotonsa kotsai-hsi. Peking-ooppera lisättiin vuonna 2010 Unescon aineettoman kulttuuriperinnön luetteloon.
Brett Sutter
Brett Darryl Sutter (s. 2. kesäkuuta 1987 Viking, Alberta, Kanada) on kanadalainen jääkiekkoilija, joka pelaa AHL-joukkue Ontario Reignissa. Sutter on keskushyökkääjä, mutta hän osaa pelata myös laidassa.
Ammattilaisura
Kaudeksi 2007–2008 Sutter siirtyi kolmivuotisella tulokassopimuksella Calgary Flamesin organisaatioon. Hän pelasi koko kauden farmijoukkue Quad City Flamesissa, jossa Sutter teki 75 runkosarjaottelussa tehot 4+6=10. Kaudella 2008–2009 hän teki 71 ottelussa tehot 10+15=25. Sutter debytoi NHL:ssä 23. joulukuuta 2008 Anaheim Ducksia vastaan ja teki ottelussa maalin. Yhteensä hän pelasi kauden aikana neljä NHL-ottelua.